วันที่ 23 ก.พ. 2566 เวลาประมาณ 11.40 น. มีเพลิงไหม้กองขยะ ภายในไซต์งานก่อสร้าง โรงพยาบาลรามคำแหง 2 ซึ่งตั้งอยู่ช่วงบริเวณระหว่าง ซอยรามคำแหง 162-160 ถนนรามคำแหง ฝั่งขาเข้ากรุงเทพก่อนแยกราษฎร์พัฒนา (แยกมิสทีน) ลักษณะที่เกิดเหตุมีเสียงระเบิดอยู่เป็นระยะๆจนท.ดับเพลิงรวมถึงอาสาสมัครใช้เวลาประมาณ 1 ชั่วโมงกว่าถึงจะควบคุมเพลิงได้ กระผมเห็นว่าการปฏิบัติของเจ้าของโครงการและผู้รับเหมาไม่ถูกต้องและสมควร จึงมีข้อร้องเรียนดังนี้ 

1. การก่อสร้างโรงพยาบาล จะต้องทำ EIA ตามที่หน่วยงานอนุมัติอนุญาตกำหนด (สผ.) ซึ่งหลักการปฏิบัติมีอยู่แล้วในส่วนของมาตรการป้องกันและแก้ไขปัญหาผลกระทบสิ่งแวดล้อม ทั้งช่วงก่อสร้างและช่วงดำเนินการ ทำไมผู้รับเหมา ไม่ควบคุมคนงานและเจ้าของโครงการถึงไม่ปฏิบัติตามระเบียบข้อบังคับที่กฎหมายกำหนด
- จุดเกิดเพลิงไหม้เป็นกองขยะจากการก่อสร้าง มีทั้งสารเคมี กาว สี และสิ่งปฎิกูลที่ต้องถูกกำจัดอย่างถูกต้อง เหตุใดถึงไม่มีการคัดแยก พักเก็บที่ถูกต้องและปิดให้มิดชิด 
- จุดทิ้งขยะมีลักษณะใกล้แหล่งน้ำ ซึ่งอาจมีสารอันตรายเจื้อปนและส่งผลต่อคุณภาพน้ำผิวดิน พิกัดจุดทิ้งขยะ 13.789121 100.705806 
- ในที่เกิดเหตุมีการนำถังดับเพลิงเคมีแห้งมาว่างจำนวนหลายถัง แต่มีการใช้เพียง 2 ถัง เท่านั้น ทั้งๆที่จุดเริ่มต้นของเพลิงในตอนแรกสามารถควบคุมได้แต่ไม่ประสงค์ที่จะควบคุมกัน (จป.วิชาชีพ อยู่ไหน) 
- เป็นไปได้หรือไม่ว่าเหตุการณ์ที่เกิดขึ้น คือความตั้งใจที่จะให้เกิดเพลิงไหม้ เพื่อลดต้นทุนค่าใช้จ่ายในการส่งขยะจากการก่อสร้าง ที่มีทั้งสารเคมี กาว สี นำไปจำกัดอย่างถูกต้องตามวิธีที่ข้อกฎหมายกำหนด
- เรื่องนี้เกี่ยวข้องโดยตรงกับ สำนักการโยธา กทม., สำนักงานเขตสะพานสูง (ฝ่ายรักษาความสะอาด, ฝ่ายสาธารณสุขและสิ่งแวดล้อม, และฝ่ายโยธา) หน่วยงานที่กำกับดูแลที่ต้องออกมาควบคุมดูแลให้เข้มงวดและจริงจัง รวมถึงการคาดโทษตาม พรบ. ต่างๆที่เกี่ยวข้อง
- จนท.สำนักงานเขตสะพานสูง (ฝ่ายโยธา) ซึ่งเป็นนักวิชาการด้านนี้รับแจ้งเรื่องที่เกิดเหตุในวันดังกล่าว รับปากว่าจะส่งเจ้าหน้าที่ส่วนงานที่เกี่ยวข้องเข้ามาดู แต่พบเพียง จนท.ดับเพลิงบางชัน จนท.เทศกิจและรถน้ำเขตสะพานสูง เท่านั้น

โครงการที่ก่อสร้างนี้ คือ โรงพยาบาล ในอนาคตต้องเปิดบริการด้านสาธารณสุขและสุขภาพให้กับประชาชน ต้องสร้างความเชื่อมั่นความน่าเชื่อถือให้กับผู้ที่จะใช้บริการในอนาคตถึงความปลอดภัย ในการจัดการดูแลตั้งแต่ช่วงก่อสร้าง และช่วงดำเนินการ เพื่อไม่ให้เกิดความเสี่ยงซ้ำแล้วซ้ำเล่า ผู้รับเหมาและเจ้าของโครงการรู้แก่ใจดี ว่านี้ไม่ใช่เหตุการแรกที่เกิดขึ้น ก่อนหน้านี้เคยมีเพลิงไหม้ภายในอาคารโรงพยาบาลที่กำลังก่อสร้างมาแล้ว ไม่รู้ว่าหน่วยงานที่เกี่ยวข้องรับเรื่องไปดูแลอย่างไรบ้าง ขอฝากหน่อยนะครับ อยากให้แจ้งเหตุแล้วถึงท่านอาจารย์ชัชชาติด้วย ไม่ใช่หัวหน้าหน่วยงาน หัวหน้าฝ่ายต่างๆ ของ กทม. อุดไว้ไม่นำเรียนท่านอาจารย์  ขอบคุณครับ